23/10/2009 | Administración LocalMunicipal
A Capela
Ordenanza reguladora da prestación do servizo de axuda no fogar (SAF)

Elevado a definitivo o acordo de aprobación provisional da ordenanza reguladora da prestación do servizo de axuda no fogar, adoptado polo pleno do Concello en sesión celebrada o día vinte de agosto de 2009, ó non terse presentado reclamacións ou alegacións ó mencionado acordo, procédese de acordo co establecido no artigo 17.4 do Real Decreto Lexislativo 2/2004 do 5 de marzo que recolle o texto refundido da Lei reguladora de Facendas Locais á publicación do texto íntegro da ordenanza fiscal: Asimesmo queda definitivamente derrogada a ordenanza reguladora da prestación do servizo de axuda a domicilio aprobada polo pleno do Concello en sesión celebrada o día dez de novembro de mil novecentos noventa e oito. ORDENANZA REGULADORA DA PRESTACIÓN DO SERVIZO DE AXUDA NO FOGAR (SAF) NO CONCELLO DE A CAPELA FUNDAMENTO. A través do presente Regulamento se regula o desenvolvemento do servizo de axuda no fogar no Concello de A Capela. Este Regulamento inscríbese dentro do ámbito de actuación da Lei 7/1985, de 2 de abril, Reguladora das Bases de Réxime Local; Lei 39/2006, de 14 de decembro de Promoción da Autonomía Persoal e Atención a persoas en situación de dependencia; Real Decreto 727/2007, de 8 de xuño, sobre criterios para determinar as intensidades de protección dos servizos e cuantías das prestacións económicas da Lei 39/2009; Lei 13/2008, de 3 de decembro, de Servizos Sociais de Galicia; Decreto 176/2007, de 12 de xullo, polo que se regula o réxime de autorización e acreditación dos programas e dos centros de servizos sociais; Orde da Vicepresidencia da Igualdade e do Benestar de 17 de decembro de 2008 pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de incompatibilidades das prestacións e xestión das prestacións económicas do sistema para a autonomía e atención á dependencia na Comunidade Autónoma de Galicia, e Orde de 22 de xaneiro de 2009, pola que se regula o servizo de axuda no fogar. CAPÍTULO I DISPOSICIÓNS XERAIS Artigo 1.º.–Definición. O SAF defínese como unha prestación básica do sistema público de servizos sociais que presta un conxunto de atencións, dende unha perspectiva integral e normalizadora a nivel preventivo, educativo, asistencial e rehabilitador, a individuos ou familias no seu fogar cando se atopen incapacitados, temporal ou permanentemente, para realiza-las tarefas da vida cotiá manténdoos no seu fogar e integrados no seu medio natural, mellorando a súa calidade de vida. O servizo terá carácter complementario e transitorio, non eximindo ás familias das súas responsabilidades. A súa planificación, coordinación e control correspóndelle ós servizos sociais do Concello de A Capela. No caso de usuarios/as que teñan recoñecido o grao e nivel de dependencia este servizo poderá ter carácter definitivo. Artigo 2.º.–Obxeto. O servizo de axuda no fogar ten por obxecto a prestación dun conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal por motivos de índole física, psíquica ou social, ou nos casos de desestructuración familiar, facilitando a permanencia no seu propio contorno e mellorando a súa calidade de vida. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social. Artigo 3.º.–Contido do servizo. O servizo de axuda no fogar ofreceralles unha atención integral e polivalente as persoas usuarias, tendo en conta as diferentes necesidades da persoa ou a familia, apoiando e estimulando os aspectos de relación, a autoestima e a mellora das condicións de vida. Todas as atencións e distintas actividades ás que fai referencia este artigo aplicaranse sempre con caracter complementario das propias capacidades da persoa usuaria ou doutras persoas do seu contorno inmediato, non eliminando nin subsituíndo ás actividades que a persoa usuaria poida realizar e en ningún caso suplantará ás responsabilidades familiares. Para a realización das diversas atencións para desenvolver dende o SAF, a persoa usuaria deberá dispor ou proveerse dos medios necesarios, contando para iso, se é preciso, co apoio e asesoramento dos servizos sociais de atención primaria do Concello da Capela. As prestacións concretaranse nos seguintes tipos de atencións, sempre de conformidade coa valoración técnica realizada pola traballadora social do Concello: 1) Atencións de carácter persoal na realización das actividades básicas da vida diaria, tales como: – Apoio para a mobilidade dentro do fogar. – Asistencia para erguerse e deitarse. – Apoio para cambios posturais, mobilizacións e orientación espazo-temporal. – Apoio no coidado e hixiene persoal. – Control do réxime alimentario e axuda, se é o caso, para alimentarse. – Supervisión das rutinas de administración de medicamentos prescritas por facultativos. – Apoio a persoas afectadas por problemas de incontinencia.2) Atencións de caracter perosal na realizaciónnnn doutras actividades da vida diaria, tales como: – Acompañamento fóra do fogar para asistir a consultas ou tratamentos. – Apoio na realización de xestións necesarias ou urxentes.3) Atención das necesidades de carácter doméstico e da vivenda, tales cómo: – Preparación dos alimentos. – Compra de alimentos e outros productos de uso común. – Lavado e coidado das prendas de vestir. – Limpeza e mantemento da hixiene e salubridade da vivenda. – Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou comedor sobre rodas.4) Atencións de carácter psicosocial e educativas: refírese ás intervencións de apoio ó desenvolvemento das capacidades persoais de afectividade, da convivencia, e da estrutura familiar, da organización da economía doméstica e da integración na comunidade onde se desenvolva a vida do usuario, así como a mellora da estructuración familiar.5) Atencións de carácter técnico e complementario. O servizo de axuda no fogar poderá incorpora, entre outros os seguintes tipos de atención: a) Actividades de acompañamento, socialiación e desenvolvemento de hábitos saudables. b) Prestación de novas tecnoloxías para que continúen en condicións axeitadas ou para permitir unha atención inmediata en situacións de crise ou emerxencias, tales como teleasistencia, dispositivos gps de localización e similiares. c) Outras actuacións encamiñadas á adecuación funcional do fogar. d) Servicio de podoloxía. e) Servicio de fisioterapia. Poderán integrarse dentro do SAF determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescripción técnica sobre o contido do servicio, incidan de maneira significativa na posibilidade de permanencia no seu fogar e na mellora da autonomía e a calidade de vida. En ningún caso poderán formar parte das actuacións desenvolvidas polo SAF: – A realización de actividades domésticas que non fosen incluidas no proxecto de intervención e no acorde do servizo. Neste sentido quedan explicitamente excluídas as tarefas de tipo puntual e extraordinario (como limpeza de teitos, limpeza xeral, limpeza de zonas comunitarias, lámparas, pisos sen usar, etc.). – As actuacións que, polo seu carácter sanitario, deban en todo caso ser realizadas por persoal facultativo (ATS, médico). CAPÍTULO II DA PRESTACIÓN DO SERVIZO Artigo 4.–Persoas destinatarias.4.1.–O servicio de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servicio atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.4.2.–Darase prioridade no acceso ó servizo ás persoas que teñan un dereito recoñecido de atención dentro do sistema de autonomía e atención á dependencia. Non obstante, os/as usuarios/as interesados en obte-lo acceso á prestación do servizo, por libre concorrencia, quedarán condicionados polo número de auxiliares encargadas da súa prestación que se poidan contratar cada ano en función dos recursos económicos con que conte o Concello de A Capela para ese exercicio, en caso de subcontratación quedará suxeito ó orzamento aprobado para este concepto no exercicio económico correspondente. Son potenciais usuarios/as do servicio: – Familias ou persoas que presenten disfuncións que poidan ser susceptibles de mellora cunha adecuada atención a domicilio. – Persoas maiores, con certo nivel de dependencia, que non teñan a ninguén que os atenda suficientemente e que, con esta axuda poidan seguir vivindo no fogar. – Persoas con minusvalía física, psíquica ou sensorial ás que o servicio de axuda no fogar lles poida favorecer a súa autonomia. – Familias que por presentar algún tipo de disfunción ou conflicto psicofamiliar grave, non poidan garantir as atencións necesarias os menores por causas debidamente xustificadas. – Outros colectivos en situación de risco ou exclusión social. – En xeral, cando exista unha situación de desatención social ou familiar, avaliada tecnicamente que xustifique a intervención do servicio. Artigo 5.º.–Requisitos. Para ter dereito ó servizo de asistencia no fogar será imprescindible cumpri-los seguintes requisitos: – Estar empadroado e ter residencia efectiva no Concello de A Capela. – Non percibir axuda doutra institución ou entidade para a mesma finalidade. – Non presentar un estado de deterioro físico ou psíquico tal, que precise doutro tipo de atención especializada ou internamento nun centro ou institución axeitado. Artigo 6.–Formas de prestación do servicio. O servicio público de axuda no fogar o prestará o Concello, ben directamente, ou ben mediante as diversas modalidades de contratación da xestión de servicios públicos reguladas na normativa vixente sobre contratos do sector público, a través de entidades privadas debidamente autorizadas. Ademais, as entidades privadas poderán realizar a prestación dun servicio privado de axuda no fogar en réxime de libre mercado sempre que cumpran os requisitos de autorización e acreditación legalmente establecidos. As entidades privadas non poderán subcontratar a execución da prestación principal do servicio de axuda no fogar, entendendo por tal a atención regular e continuada realizada no fogar da persoa ou unidade de convivencia usuaria, en aplicación do proxecto de intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados. Ademais, sen prexuízo do establecido no parágrafo primeiro deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente. Artigo 7.º.–Modalidades de acceso. O acceso ó servizo producirase a través dos servizos sociais de atención primaria, de acordo coas seguintes modalidades: 7.1. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte co establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.7.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ó catálogo de servizos de atención á dependencia segundo o calendario de implantación do sistema, o acceso ó servizo, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos nesta ordenanza municipal.7.3. De igual maneira á expresada no apartado anterior procederase nas situacións nas que a problemática principal estea relacionada con aspectos convivenciais e socioeducativos.7.4. Nos supostos recollidos nos apartados 2 e 3 deste artigo empregarase un baremo no que, ademais dos posibles déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida. Artigo 8.º.–Solicitudes e documentación. O SAF será prestado polo Concello de A Capela, ben de oficio ou a instancia de parte.8.1. De oficio: o Concello de A Capela iniciará de oficio o expediente de prestación do servizo nos casos de necesidade urxente do servizo, e sempre previa valoración positiva dos servizos sociais da administración, e en función da dispoñibilidade deste.8.2. A instancia de parte: as solicitudes de prestación de axuda no fogar deberanse formular unicamente nos modelos dispostos a tal fin dirixidos á Alcaldía e presentarase no rexistro municipal do Concello de A Capela; a tal fin empregarase unicamente a solicitude publicada no anexo I desta ordenanza, e que se poderán recoller nas dependencias do Concello de A Capela, e ós que debidamente cubertos engadiráselle-la seguinte documentación: – Fotocopia do DNI/NIF, ou tarxeta de residencia do solicitante ou permiso de residencia e DNI/NIF ou pasaporte do seu país en vigor. E, de se-lo caso, do resto de compoñentes da unidade familiar. Estes documentos deben estar en vigor na data da presentación ou ben acompañar fotocopia do resgardo de renovación destes. Presentaranse obrigatoriamente os orixinais para a súa compulsa. – Fotocopia do libro de familia (se é precisa). – Fotocopia da tarxeta sanitaria do/a beneficiario/a. – Certificado de empadroamento e informe de convivencia. – Informes médicos do/a beneficiario/a e familiares que precisen xustifica-las súas limitacións. – Certificado de minusvalía, e/ou certificado do grao e nivel de dependência. – Tarxeta de demanda de emprego. – Recibos de pagamento do alugamento ou outros gastos fixos (hipotecas, etc.). – Xustificantes de ingresos da unidade familiar: * Fotocopia da declaración da renda e patrimonio ou certificado negativo da AEAT así como declaración responsable de ingresos. * Certificado/s de pensión/s. * Xustificantes de rendas de traballo (nóminas, certificados de empresa, etc.). * Certificados do INEM ou servizo de colocación das prestacións que poidan percibir. * Certificación das entidades financeiras de xuros bancarios. * Declaración responsable sobre a percepción de alugamentos ou outros ingresos complementarios. – Calquera outra documentación que os servizos sociais do Concello de A Capela poidan estimar como necesario para a valoración do dereito, en cada caso en concreto. CAPÍTULO III DO PROCEDEMENTO PARA A PRESTACIÓN DO SERVIZO Artigo 9.º.–Procedemento.9.1. No acceso directo ó servizo para as persoas usuarias con dependencia valorada, a resolución relativa ó programa individualizado de atención terá a consideración de resolución de asignación e incorporación ó servizo.9.2. No acceso en libre concorrencia será de aplicación o seguinte: as solicitudes formalizaranse no impreso expedido polo Concello de A Capela dirixido á Alcaldía, achegando a documentación sinalada no artigo anterior. O prazo de presentación de solicitudes permanecerá aberto todo o ano. Unha vez formalizada a solicitude e presentada a documentación pertinente no rexistro de entrada dende os servizos sociais do Concello de A Capela procederase á comprobación dos datos proporcionados e á avaliación das solicitudes (segundo os baremos establecidos nesta ordenanza) e emitíndose un informe coa proposta de resolución, que se enviará á Alcaldía para que dicte a resolución correspondente: ben desestimando a solicitude ou ben concedendo a prestación do servizo para o exercicio en curso ou período inferior que se solicitara; dita resolución deberá ser notificada ó/á interesado/a. – A prestación do servizo queda condicionada á aceptación por parte do/a beneficiario/a das disposicións deste regulamento e as normas de desenvolvemento do servizo do anexo IV, que se entregan xunto co contrato para a prestación do servizo.9.3. Unha vez notificada a resolución de concesión do servizo, deberán acordarse entre os servizos sociais de atención primaria do Concello de A Capela e a persoa usuaria as condicións básicas da prestación.9.4. No caso de extrema e urxente necesidade debidamente xustificada, mediante resolución motivada da Alcaldía, podendo delegar esta competencia de conformidade co artigo 21.3 da Lei 7/1985 de 2 de abril, reguladora das bases de réxime local, poderase iniciar de oficio a prestación do servizo de maneira inmediata, a proposta dos servizos sociais de atención primaria, e sen prexuízo da posterior instrución do correspondente expediente. A desaparición desta situación excepcional de risco levará a extinción de carácter urxente do caso e pasará o proceso ordinario de resolución de petición.9.5. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais da entidade local titular do servizo.9.6. No caso de tratarse de intervencións de carácter socioeducativo derivadas dun diagnóstico de desestruturación familiar, será esixible que na intervención no fogar actúe persoal técnico en posesión, como mínimo, dalgunha das seguintes cualificacións: técnico superior en Integración Social, diplomado en Educación Social ou diplomado en Traballo Social.9.7. Se un solicitante superase un ano na lista de espera, antes de proceder á súa alta como usuario do SAF, será preceptiva unha nova avaliación da situación.9.8. Para o inicio da prestación do servizo será requisito previo asinar un acordo-contrato, a modo de compromiso de respecto ás normas do servizo, as tarefas para desenvolver, horarios, días e contribución económica correspondente ou gratuidade se procede. O incumprimento deste acordo-contrato poderá ser causa de baixa do servizo.9.9. Unha vez recoñecido o dereito á prestación e asinado opertinente acordo-contrato, o prazo máximo para o inicio da prestación será de 5 días hábiles; no caso das altas con carácter urxente, o prazo será de 24 horas.9.10. Para a renovación anual do SAF, o/a beneficiario/a deberá presentar actualizada a documentación recollida no artigo 8.2 desta ordenanza dentro do primeiro mes do ano. Artigo 10.º. Intensidade na prestación do servizo. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico expresado, sen que poida superar as 30 horas mensuais. Esta intensidade do servicio de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana. A intensidade do servicio de axuda no fogar determinarase, igualmente, pola súa duración, mediante a determinación no correspondente programa individual de atención do número de horas mensuais de servicios asistenciais, segundo o grado de dependencia, de conformidade coa seguinte táboa: a) Grado II. Dependencia severa horas de atención. – Nivel 2: entre 40 e 55 horas mensuais – Nivel 1: entre 30 e 40 horas mensuais b) Grado III. Gran dependencia – Nivel 2 Entre 70 e 90 horas mensuais – Nivel 1 Entre 55 e 70 horas mensuais Nos restantes casos a intensidade do servicio virá determinada na prescrición efectuada pólos correspondentes servizos sociais comunitarios. CAPÍTULO IV DA ORGANIZACIÓN DO SERVIZO Artigo 11.º.–Persoal do servicio e requisitos específicos. O servicio estará coordinado por persoal técnico cunha cualificación mínima de diplomatura universitaria na área de servicios sociais. No caso de que o número de persoas usuarias sexa menor de 50, o persoal técnico mínimo exixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: O persoal que presta atención directa nos domicilios das persoas usuarias estará formado por auxiliares de axuda no fogar que, no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servicios socioculturais e á comunidade. A entidade local titular do servicio de axuda no fogar, tanto se o presta en réxime de xestión directa como se o presta en réxime de xestión indirecta ou, de ser o caso, a entidade prestadora en réxime privado do servicio, abrirá un expediente por cada persoa usuaria ou por cada unidade de convivência á que se presta o servicio, no cal constará, cando menos: a) Un informe social, asinado por un traballador ou traballadora social da entidade titular do servicio. b) Un proxecto de intervención, asinado polo técnico responsable que designe a entidade titular do servicio, que recollerá como mínimo a información contida no anexo II da Orde de 22 de xaneiro de 2009. c) Un acordo de servicio asinado entre a entidade titular do servicio e a persoa usuaria, que recollerá como mínimo a información contida no modelo do anexo III da Orde de 22 de xaneiro de 2009. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal. A persoa que exerza como responsable técnica do servicio garantirá unha supervisión do servicio efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servicio. CAPÍTULO V DOS DEREITOS E DEBERES Artigo 12.º.–Dereitos dos/as usuarios/as do SAF. As persoas usuarias do servicio, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: a) A ser tratadas co respecto debido á súa dignidade. b) A recibir unha atención adaptada ás súas necesidades, coa calidade e duración prescritas en cada caso. c) A coñecer a organización e o regulamento do servicio. d) A coñecer a situación do seu expediente. e) Ó tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. f) A recibir información precisa e clara sobre as posibles modificacións sobrevidas durante a prestación efectiva do servicio. g) A presentar queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. Artigo 13.–Obrigas do persoal e persoas usuarias. Con carácter xeral, establécense tanto para as persoas usuarias como para os distintos profesionais e voluntarios/as implicados no Servicio, as seguintes obrigas: – Respectar a intimidade da persoa usuaria e gardar a debida confidencialidade. – Comunicar as causas que se poidan producir que dean lugar a modificacións na prestación do servicio. – Respectar as normas e condicións establecidas para o servicio. Obrigas específicas das persoas usuarias. – Cumprir coas condicións do servicio, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios. – Colaborar, na medida das súas posibilidades, no desenvolvemento do servicio en función das súas capacidades e nos termos acordados en cada caso. – A facilitar e colaborar no seguimento e avaliación do servicio. – Respectar a dignidade persoal e profesional das persoas que presten o servicio, así como respectar os límites das súas obrigas laborais. – Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servicio. – Participar no pagamento do servicio nos termos que se estableza na súa norma reguladora. – A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servicio. Obrigas específicas dos/as auxiliares do fogar. a) Non realizar funcións ou tarefas fóra das especificamente encomendadas polo Departamento de Servicios Sociais, salvo casos de urxente necesidade. b) Participar nos cursos de formación e nas xuntanzas que, dende o Departamento de Servicios Sociais, se consideren necesarios para mellorar a calidade do servicio ou para un mellor seguimento de mesmo. CAPÍTULO VI DAS MODIFICACIÓNS, CAMBIOS E NORMAS DO SERVICIO Artigo 14.–Extinción e modificación do servicio. Son causas de extinción do servicio de axuda no fogar, as seguintes: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servicio de axuda no fogar. c) Traslado definitivo da súa residencia a outro Concello. d) Falecemento da persoa usuaria. e) Incumprimento reiterado dos deberes e obrigas establecidas para as persoas usuarias na prestación do servicio. f) A falta de pagamento do servicio durante tres meses consecutivos. g) Desaparición das causas que motivaron a prestación do servicio. Ademais, con carácter xeral, a alteración das circunstancias tidas en conta para a concesión do servicio, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social. Cando se trate dun servicio público de axuda no fogar asignado a persoas en situación de dependência na correspondente resolución de programa individual de atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servicio, dun expediente de extinción ou modificación das condicións de prestación do servicio deberá notificarase en todo caso ó órgano competente para ditar resolución de Programa Individual de Atención. Artigo 15.–Suspensión temporal do servicio. Son causa de suspensión temporal do servicio, logo de tramitación do correspondente expediente e informe razoado do persoal técnico coordinador do servicio, que deberá incorporarse ao expediente persoal, as que seguen: 1. Ausencia temporal do domicilio: neste caso o servicio poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servicio: poderá suspenderse o servicio en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ó disposto na correspondente normativa reguladora. Artigo 16.–Revisión das circunstancias das persoas usuarias para a actualización de datos. Anualmente farase unha revisión a todos as persoas usuarias do servicio, co fin de comprobar que se manteñen as circunstancias que deron lugar á concesión do servicio. A tal fin, o/a traballador/a social poderá requirir á persoa usuaria toda aquela documentación que ó seu xuízo considere necesaria. Así mesmo, en calquera momento, cando existan dúbidas razoables de que puido haber modificación nas circunstancias persoais, familiares, econômicas ou doutra índole, non comunicadas polo interesado/a, e que poidan supoñer a baixa no Servicio, tamén se poderá requirir á persoa usuaria para verificar a súa certeza. A tal fin, poderá procederse á suspensión cautelar do servicio, mentres o/a interesado/a non aporte a documentación ou información requirida. Tamén se prevé a posibilidade de que, por necesidades orzamentarias ou do propio servicio, se poida facer unha modificación no número de horas concedidas a cada persoa usuaria que, en todo caso, deberá notificarse ó interesado cunha antelación mínima dun mes. Artigo 17.–Normas para o desenvolvemento do servicio. O desenvolvemento do Servicio de Axuda no Fogar rexerase por unhas normas básicas que atinxen tanto ós/ás traballadores como ás persoas usuarias do servicio. Estas normas son as que se establecen no Anexo I a este regulamento e figurarán xunto ó contrato que asinará o usuario ou titor, a auxiliar ou no seu caso o/a traballador/a social. CAPÍTULO VII DO FINANCIAMENTO Artigo 18.–Financiamento do servicio. O Servicio de Axuda no Fogar financiarase coas aportacións da Xunta de Galicia e as propias do Concello, xunto coa aportación da persoa usuaria, de acordo co disposto no artigo 18 da Orde de 22 de xaneiro de 2009, reguladora do servicio de axuda no fogar. En canto as tarifas, estarase ó disposto na Ordenanza fiscal reguladora desta materia. Disposición final Esta ordenanza entrará en vigor unha vez que sexa publicada no Boletín Oficial da Provincia da Coruña, permanecendo en vigor ata a súa modificación ou derogación expresas. Para o non contemplado neste regulamento respecto da prestación do servizo de axuda no fogar ás persoas dependentes se terá en conta o establecido na orde da Vicepresidencia da Igualdade e do Benestar de 17 de decembro de 2007 (DOG n.º 246 de 21 de decembro), Decreto 176/2007 do 6 de setembro e demáis disposicións concordantes de aplicación. A Capela, 5 de outubro de 2009 O ALCALDE-PRESIDENTE Asdo.: Angel López Sueiro